
ΠΟΛΤΕΧΝΙΚΗ ΣΧΟΛΉ
ΤΜΗΜΑ ΑΡΧΙΤΕΚΤΟΝΩΝ ΜΗΧΑΝΙΚΩΝ
ΜΕΤΑΠΤΥΧΙΑΚΟ ΠΡΟΓΡΑΜΜΑ ΣΠΟΥΔΩΝ
«ΕΠΑΝΑΧΡΗΣΕΙΣ ΚΤΙΡΙΩΝ ΚΑΙ ΣΥΝΟΛΩΝ»

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ
Ακαδημαϊκό έτος 2026–2027
Το Τμήμα Αρχιτεκτόνων Μηχανικών του Πανεπιστημίου Θεσσαλίας καλεί τους ενδιαφερόμενους/ες να υποβάλουν υποψηφιότητα για την παρακολούθηση του Προγράμματος Μεταπτυχιακών Σπουδών (ΠΜΣ) για το ακαδημαϊκό έτος 2026–2027, το οποίο οδηγεί στην απόκτηση Διπλώματος Μεταπτυχιακών Σπουδών (ΔΜΣ) με τίτλο: 
«Επαναχρήσεις Κτιρίων και Συνόλων» (MSc in “Reuse of Buildings and Complexes”)
Για την απόκτηση του ΔΜΣ απαιτείται η παρακολούθηση και η επιτυχής εξέταση σε μαθήματα, εργαστήρια και σεμινάρια, κατανεμημένα σε δύο εξάμηνα, καθώς και η εκπόνηση και επιτυχής αξιολόγηση μεταπτυχιακής διπλωματικής εργασίας. 
Η διάρκεια σπουδών είναι τρία (3) εξάμηνα, με τη συμπλήρωση 90 πιστωτικών μονάδων (ECTS) (πλήρης φοίτηση), με δυνατότητα παράτασης έως ένα (1) επιπλέον εξάμηνο. Παρέχεται δυνατότητα αναστολής φοίτησης (έως δύο ακαδημαϊκά εξάμηνα) για σοβαρούς επαγγελματικούς, οικογενειακούς, προσωπικούς ή λόγους υγείας.
Τα τέλη φοίτησης ανέρχονται στο ποσό των 2.500 ευρώ.
Ο αριθμός των εισακτέων ορίζεται σε είκοσι (20). Το όριο αυτό δύναται να αυξηθεί σε περιπτώσεις ισοβαθμίας ή ειδικών περιστάσεων, κατόπιν απόφασης των αρμοδίων οργάνων. Δεκτά ως υπεράριθμα γίνονται επίσης μέλη των κατηγοριών ΕΕΠ, ΕΔΙΠ και ΕΤΕΠ, σύμφωνα με την παράγραφο 8 του άρθρου 34 του Ν. 4485/2017.
Η διδασκαλία πραγματοποιείται με ευέλικτο μεικτό σύστημα (67% εξ αποστάσεως και 33% δια ζώσης).
Στο πρόγραμμα γίνονται δεκτοί απόφοιτοι ΑΕΙ της ημεδαπής ή αντίστοιχων ιδρυμάτων της αλλοδαπής με προπτυχιακές σπουδές συναφείς προς τα γνωστικά αντικείμενα του προγράμματος. Ενδεικτικά:
· Τμήματα Αρχιτεκτόνων Μηχανικών
· Τμήματα Χωροταξίας
· Τμήματα Πολιτικών Μηχανικών
· Απόφοιτοι ΤΕΙ ειδικοτήτων Δομικών Έργων, Αποκατάστασης Μνημείων και Αρχιτεκτονικής Εσωτερικών Χώρων
Αιτήσεις αποφοίτων άλλων Τμημάτων ΑΕΙ ή ΤΕΙ γίνονται δεκτές, εφόσον οι υποψήφιοι διαθέτουν σχετικές μεταπτυχιακές σπουδές ή τεκμηριωμένη επαγγελματική εμπειρία.
Παρέχεται δυνατότητα φοίτησης σε αλλοδαπούς φοιτητές (εντός και εκτός ΕΕ).
Τα μαθήματα προσφέρονται στην ελληνική γλώσσα. Σε περίπτωση συμμετοχής αλλοδαπών φοιτητών, η διδασκαλία πραγματοποιείται στην αγγλική γλώσσα.
Οι ενδιαφερόμενοι/ες καλούνται να συμπληρώσουν και να υποβάλουν ηλεκτρονικά την αίτηση υποψηφιότητας στο email: reuse-master@uth.gr
Για να θεωρηθεί έγκυρη η υποψηφιότητα, πρέπει να υποβληθούν ηλεκτρονικά τα ακόλουθα δικαιολογητικά:
1. Αίτηση συμμετοχής
2. Βιογραφικό σημείωμα
3. Επικυρωμένα αντίγραφα πτυχίων ή βεβαιώσεις περάτωσης σπουδών
4. Δημοσιεύσεις (εφόσον υπάρχουν)
5. Αποδεικτικά επαγγελματικής ή ερευνητικής δραστηριότητας (εφόσον υπάρχουν)
6. Φωτοτυπία ταυτότητας (δύο όψεων)
7. Δύο (2) συστατικές επιστολές
8. Πιστοποιητικό γνώσης αγγλικής γλώσσας επιπέδου Β2 (οι αλλοδαποί υποψήφιοι πρέπει να διαθέτουν επαρκή γνώση αγγλικών)
9. Υπεύθυνη δήλωση περί αλήθειας στοιχείων
[bookmark: _GoBack]Καταληκτική ημερομηνία υποβολής αιτήσεων: 21 Σεπτεμβρίου 2026
Η επιλογή των υποψηφίων πραγματοποιείται από την Επιτροπή Επιλογής Υποψηφίων του ΠΜΣ «Επαναχρήσεις Κτιρίων και Συνόλων» και περιλαμβάνει δύο στάδια:
· Στο πρώτο στάδιο αξιολογείται ο φάκελος υποψηφιότητας
· Στο δεύτερο στάδιο οι επιλεγέντες/είσες καλούνται σε συνέντευξη
Για περισσότερες πληροφορίες σχετικά με το Τμήμα και το ΠΜΣ, μπορείτε να επισκεφθείτε την ιστοσελίδα: https://reuse.arch.uth.gr
Εναλλακτικά, μπορείτε να επικοινωνήσετε:
· Γραμματεία ΠΜΣ (καθημερινά 17:00–19:00), Τμήμα Αρχιτεκτόνων Μηχανικών, Πεδίο Άρεως, 38334 Βόλος, Τηλ.: 6942546214, email: reuse-master@uth.gr, epanaxriseis@gmail.com
· Διευθυντής ΠΜΣ, Τηλ.: 6977831745, email: dps@uth.gr
Επισυναπτόμενα αρχεία:
1. Αίτηση
2. Κανονισμός
Ο Διευθυντής του Π.Μ.Σ.
Αν. Καθηγητής Δημήτρης Ψυχογυιός

